
<? $this->load->view('site/sidebar/sidebar') ?>

<div id="introtext-contact" style="border: 0;">

    <h1>Elementi IPSC-a</h1>

    <p>
        Preciznost u IPSC-u se ogleda i priznaje kroz različite bodovne zone na meti. Što je manja zona koju strijelac pogodi više bodova, naravno. Mete u IPSC-u su izrađene od kartona i u toj boji. Najčešće se koristi klasična meta (classic) sa tri bodovne zone, A (Alfa), C (Čarli) i D (Delta). Rub mete, u širini od 0,5 centimetara smatra se nebodovnom zonom i pogodci u ovu zonu se ne boduju. Koriste se i metalne mete, koje su predviđene da padnu ili prevrnu se kada su pogođene i računaju se kao jedan pogodak najviše vrijednosti. Pogodak u određenu zonu IPSC mete nosi propisanu brojnu vrijednost, u zavisnosti od snage i kalibra metka kojim strijelac puca.
    </p><br />

    <h1>Discipline praktičnog streljaštva</h1>
    <p>
        Iako u osnovi zamišljen na bazi korištenja kratkog vatrenog oružja, u evoluciji IPSC-a , primjenu su našle i druge vrste oružja te tako danas, u zavisnosti od vrste oružja koje se koristi, praktično streljaštvo ima tri discipline:
    </p><br />

    <ul>
        <li>kratko oružje (handgun)</li>
        <li>puška (rifle)</li>
        <li>sačmarica (shotgun)</li>
    </ul>

    <p>
        U sklopu jednog takmičenja dozvoljeno je koristiti samo jednu vrstu oružja, s tim da se može posebno organizovati tzv. tromeč (Tournament) gdje se takmičenje odvija u tri discipline te ukupni rezultat ostvaren u pojedinačim mečevima kalkuliše za rezultat tromeča. Svaka od navedenih disciplina ima poseban Pravilnik koji publicira Međunarodna Organizacija praktičnog streljaštva, uz redovne izmjene i dopune. Ovim Pravilnicima obezbjeđuje se održavanje osnovnih principa i duha IPSC-a te ravnopravnost strijelaca u pogledu izbora oružja i opreme te je jasno precizirano koje su sve dozvoljene modifikacije na oružju, korištenje opto-elektronskih nišana, snaga municije itd.
    </p>

    <p>
        Svaka disciplina podijeljena je u nekoliko pod-disciplina,koje se u IPSC-u nazivaju divizije i strijelac nastupa na takmičenju samo u okviru divizije za koju oružjem i opremom ispunjava propisane uslove. Sve to kako bi se osiguralo da jedan meč bude podjednak izazov svakom strijelcu u pogledu streljačkih vještina a ne individalnih mogućnosti nabavke što bolje i skuplje opreme i oružja.
    </p><br />

    <h1>Podjele u diviziji po disciplinama su slijedeće:</h1>

    <p>
        <strong>Disciplina kratkog oružja (Handgun) dijeli se na ukupno 5 divizija: </strong>
        Production, Standard, Modified, Open i revolver Standard.
    </p>

    <p>
        <strong>Disciplina puška  </strong>
        se dijeli u ukupno 4 divizije,u poluatomatsku (semi-auto) i ručnu repetirku (manual action) dakle po režimu paljbe te u Open i Standard, po dozvoljenim modifikacijama.
    </p>

    <p>
        <strong>Disciplina sačmarica  </strong>
        se dijeli takođe u 4 divizije i to u Open, Modified i Standard za poluautomatske sačmarice te Standard ručnu repetirku, za oružje koje ne radi na principu poluatomatske paljbe.
    </p>

    <p>Svaka divizija ima određena ograničenja ili mogućnosti. Kako je kratko oružje najzastupnjenije u praktičnom streljaštvu ova disciplina zasigurano zaslužuje da se o njoj kaže nešto više.</p>

    <p>
        <strong>Divizija Production (produkcija)  </strong>
        je generalno divizija za pištolje serijske proizvodnje namijenjene službenoj upotrebi i ličnoj zaštiti. Gotovo nikakve modifikacije na oružju nisu dozvoljene osim poliranja radnih dijelova, striktno mehanički nišani su dozvoljeni koji se po potrebi mogu samo zafarbati u crno. Propisana je čak i sila okidanja za prvi hitac dvostrukom akcijom koja ne smije biti ispod otprilike 2,27 kg te maksimalna dužina cijevi od 5 inča (127 mm). Nema ograničenja kapaciteta okvira ali dodaci koji povećaju kapacitet fabričkih okvirova su zabranjeni kao i korištenje okvirova sa drugih modela pištolja na primjer, za Glock 19 koristiti okvirove od Glocka 17. Pištolji jednostruke akcije su striktno zabranjeni. Kako je ovo divizija sa najviše restrikcija a generalno i najmasovnija, da ne bi posebno razmišljali sa kojim pištoljem možete nastupati u istoj, Organizacija IPSC-a svake godine objavljuje listu odobrenog oružja za ovu diviziju (www.ipsc.org.). Posebna Komisija razmatra tehničke karakteristike svakog pištolja te odlučuje o njegovoj podobnosti za IPSC. Interesantno je da je ovo i najmlađa IPSC divizija zamišljena kao divizija u kojoj mogu ravnopravno nastupati i službena lica - profesionalci sa svojim službenim oružjem.
    </p>

    <p>
        <strong>Divizija Standard  </strong>
        je otvorena za korištenje pištolja koje prije svega možemo opisati kao prave sportske modele. Nema ograničenja sile okidanja, pištolji jednostruke akcije su dozvoljeni uz generalno ograničenje veličine koja se provjerava kontrolnom kutijom dimenzija 225x150x45mm. U standard diviziji, za major faktor snage minimalan prečnik zrna je 10 mm (.40 inča). Nisu dozvoljeni optoelktronski nišani niti kompenzatori. Dosta strijelaca iz ove divizije «frizira» svoje alatke, dotjerivanje okidanja je gotovo obavezno, poliranje, proširivanje otvora za izbacivanje čahura, ugradnja raznih custom dijelova, proširenih uvodnika okvira i slično. Naravno, za ovu diviziju postoji veliki izbor pištolja raznih proizvođača koji za ciljanu korisničku grupu imaju baš IPSC strijelce.
    </p>

    <p>
        <strong>Modified divizija  </strong>
        kako već i samo ime kaže, dozvoljava korištenje modifikovanih pištolja s tim da sve moraju biti serijski primjerci. Inače, u svim disciplinama IPSC i divizijama, zabranjeno je korištenje oružja koje se ne nalazi u serijskoj proizvodnji. Dozvoljeno je korištenje optoelektronskih nišana, kompenzatora, portacija pod uslovom da oružje može stati u kontrolnu kutiju uz dozvoljena odstupanja od + 1mm.
    </p>

    <p>
        <strong>Open divizija  </strong>
        je divizija otvorena za sve moguće modifikacije, dodatke i ostalo. Modeli pištolja iz ove divizije su iz samog vrha oružarske industrije, visoke cijene i kvaliteta, hi-tech umjetnička dijela. Obavezno su opremljeni opto-elektronskim nišanima i kvalitetnim kompenzatorima trzaja koji omogućavaju strijelcima nastupe na stejđu brzinama koje se graniče sa nevjerovatnim. Inače, u ovoj diviziji pucaju najelitniji stijelci svijeta jer samo kombinacija visokih streljačkih vještina i najboljeg oružja - opreme daje kvalitetne (čitaj impresivne) rezultate. Primjera radi, stejđ koji solidan strijelac iz divizije produkcija riješava za nekih 12 sekundi strijelac iz opena može riješiti za 4-6!!
    </p>

    <p>
        <strong>Revolver standard  </strong>
        je divizija za revolveraše. Najčešće se koriste revolveri renomiranih proizvođača te su dozvoljene modifikacije tipa zamjene cijevi, nišana,opruga, dorada okidačkog mehanizma i slično. Nije dozvoljeno korištenje optoelktronskih nišana niti kompenzatora. Posebno ograničenje na revolvere tiče se kapaciteta doboša, odnosno strijelcu je dozvoljeno da ispali najviše 6 metaka prije prepunjavanja. Ova restrikcija postoji zbog prisustva određenog, manjeg broja modela revolvera kapaciteta doboša većeg od 6 metaka kako bi se zadržala konkurentnost i drugih modela. Definitivno divizija za istinske zaljubljenike u revolvere koji na mečevima demonstriraju zadivljujuće vještine rukovanja ovim alatkama kao na primjer, prepunjavanje revolvera za 1,5 sekundu!!
    </p>

    <p>Možda sva ova podjela, klasifikacija i dozvoljeno i nedozvoljeno zvuči previše komplikovano ali samo na taj način je moguće osigurati ravnopravnost strijelaca.</p>
    <p>U Crnoj Gori, nakon 12 godina postojanja praktičnog streljaštva puca se u disciplini kratkog oružja i to divizija produkcija,standard i open što je sasvim i logično s obzirom da je riječ o zaista skupom sportu. Ali za očekivati je da kroz  dalji  razvoj streljačkog zažive ubrzo i ostale streljačke discipline.
    </p><br />

    <h1>Mete u praktičnom streljaštvu</h1>

    <p>
        Kao i u svakom streljačkom sportu tako i u praktičnom streljaštvu, veličina i izgled meta decidno je propisana Međunarodnim IPSC Pravilnikom.
    </p>
    <div class="clear"></div>
</div>
<!-- End of introtext -->
<div class="clear"></div>